2000 թվականի ապրիլին Դիմումատուն հարցաքննության է ենթարկվել Դիյարբեքիր նահանգի քննչական մարմինների կողմից՝ «Հեզբոլահ» անօրինական ահաբեկչական կազմակերպության ենթադրյալ անդամ հանդիսանալու կասկածանքով։ Համապատասխան ժամանակահատվածում Դիմումատուն փաստաբանական գործունեություն է ծավալել Դիարբեքիր նահանգում։ Այնուհետև, ոստիկանության աշխատակիցները կալանավորել են Դիմումատուին և տեղափոխել են նախնական կալանավայր։ Դիարբեքիր նահանգի անվտանգության ուժերի աշխատակիցները հետախուզական գործողություններ են իրականացրել «Հեզբոլահ» ահաբեկչական խմբավորման անդամներին պատկանող տանը։ Հետախուզության արդյունքում անվտանգության ուժերի աշխատակիցները ահաբեկչական խմբավորման ենթադրյալ անդամների միջև տեղի ունեցած գրավոր նամակագրություն են հայտնաբերել։ Նամակագրության տվյալների համաձայն՝ համապատասխան ժամանակահատվածում Դիմումատուն հանդիսացել է «Հեզբոլահ» ահաբեկչական խմբավորման հավաքագրող և խմբավորման որոշ բջիջների պատասխանատու անձ, ինչպես նաև դասընթացներ է անցկացրել խմբավորման նոր անդամների հետ։